La Taula de Distribució Solidària d'Aliments està liderant diverses accions de conscienciació a les empreses per augmentar les donacions d'aliments i fomentar actuacions de responsabilitat social corporativa, així com per millorar l'aprofitament d'aliments consumibles però no comercialitzables.
Projecte que facilita la col·laboració entre cadenes de supermercats i empreses distribuïdores d'aliments per garantir i incrementar el nivell de donacions estables d'aliments dirigits a pal·liar situacions d'urgència social.
Aquesta col·laboració permet, a més, millorar la planificació de necessitats de les entitats que fan la distribució directa entre les persones més necessitades i incrementar la varietat dels productes distribuïts, i contribuir així a l'equilibri nutricional de les persones beneficiàries.
Aquest projecte s'ha iniciat mitjançant la signatura d'un conveni entre la Generalitat de Catalunya, el Consell d'Empreses Distribuïdores d'Alimentació de Catalunya (CEDAC), la Federació Catalana de Bancs d'Aliments, Càritas i la Creu Roja.
Altres objectius del conveni són:
Col·laboració amb l'Agència Catalana de Seguretat Alimentària amb l'objectiu d'augmentar els recursos de les entitats socials que fan distribució gratuïta d'aliments, mitjançant la sensibilització sobre l'aprofitament segur del menjar i sobre el no malbaratament d'aliments.
El 30 de gener de 2013 es va signar un conveni de col·laboració entre l'Associació Catalana de Recursos Assistencials (ACRA), el Departament de Benestar Social i Família, l'Associació Catalana de Municipis i Comarques i la Federació de Municipis de Catalunya per a l'impuls del projecte solidari 'Compartint taula' dirigit a la gent gran amb dificultats econòmiques i/o socials.
Es tracta d'oferir un servei temporal de menjador en les residències o els centres de dia associats a l'ACRA que es vulguin adherir al projecte.
Aquesta iniciativa solidària permet oferir àpats gratuïts a persones grans, valorades i derivades des dels serveis socials bàsics.
Aquest servei també apropa aquests recursos socials a les persones del barri o municipi on està ubicat l'establiment social i esdevé un recurs de referència.
L'objectiu del projecte és promoure la qualitat de vida de les persones grans que viuen en l'àrea pròxima d'un centre de dia o residència adherit al projecte.
Alhora, ofereix un recurs de proximitat, professional i de qualitat on es poden adreçar.
Els valors que regeixen el projecte són els següents:
Les residències o els centres de dia participants han de signar un acord de col·laboració amb l'àrea bàsica de serveis socials corresponent, que fixarà la intervenció en la detecció i la derivació de les persones que necessitin fer ús d'aquest projecte.
El projecte s'ha implementat arreu del territori català d'acord amb les residències o els centres de dia associats a l'ACRA que s'hi han volgut acollir i amb la coresponsabilitat de les àrees bàsiques de serveis socials dels ens locals on estaven ubicats els centres.
El gener de 2014, Barcelona s'afegeix al conveni que l'ACRA, el Departament de Benestar Social i Família, la Federació de Municipis de Catalunya i l'Associació Catalana de Municipis van signar el 2013.
Actualment hi ha 137 centres adherits a tot Catalunya, amb la possibilitat d'oferir dinar gratuït a 684 persones més grans de 65 anys.
Darrerament, s'ha signat la pròrroga per a l'any 2014.